{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o izmjenama i dopunama pravilnika o strukturi i sadržaju godišnjih i polugodišnjih izvještaja i drugih izvještaja alternativnog investicijskog fonda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","Na temelju članka 170. stavka 3., članka 171. stavaka 5., 6. i 9. Zakona o alternativnim investicijskim fondovima (»Narodne novine«, broj 21/18 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 1.","U nastavku iznosimo komentar članica Udruženja investicijskih fondova HGK:\n\nČlanak 1. stavak (4)\nNije jasno misli li se na svaki radni dan u tjednu ili na svaki radni dan AIF-a.\nSukladno članku 2. Pravilnika o utvrđivanju neto vrijednosti imovine AIF-a i cijene udjela AIF-a (dalje: Pravilnik o vrednovanju), AIF-ovi s PP, te AIF-ovi rizičnog i AIF-ovi poduzetničkog kapitala, kada to propišu u pravilima fondova, izračun neto vrijednosti imovine i cijene udjela fonda mogu utvrđivati u periodu dužem od jednog radnog dana (polugodišnje i na dane kupnji/otkupa udjela). \nZahtjev za izvještavanjem o valutnoj izloženosti AIF-a za svaki radni dan u tjednu rezultirati će time da će UAIF-ovi morati utvrđivati vrijednost imovine i obveza za svaki radni dan, bez obzira koja je dinamika utvrđivanja NAV-a propisana u pravilima fondova. Obzirom da je to gotovo istovjetno utvrđivanju NAV-a i cijene udjela, prethodna odredba iz članka 2.  Pravilnika o vrednovanju ne bi bila i formalno ostvariva. Uz to bi se vjerojatno i s depozitarima trebala dogovoriti kontrola imovine i obveza, jer bi u protivnom izvještajne vrijednosti mogle odstupati od naknadno potvrđenih od strane depozitara, stoga se predlaže da dinamika izvještavanja bude za svaki radni dan AIF-a.\nNadalje, u slučaju AIF-ova koji NAV izračunavaju za svaki radni dan u tjednu, dnevno izvještavanje o valutnoj izloženosti bi predstavljalo dodatno administrativno i operativno opterećenje za društva, stoga se u tom slučaju predlaže tjednu dinamiku izvještavanja. \nU skladu s gore navedenim Udruženje predlaže da se ova odredba izmijeni na način: \n„Izvještaj se sastavlja za svaki radni dan AIF-a. Iznimno od navedenog, kada se za AIF vrijednost neto imovine i cijena udjela AIF izračunava za svaki radni dan, izvještaj se sastavlja za zadnji radni dan u tjednu.“"]
[2,"HGK","Na temelju članka 170. stavka 3., članka 171. stavaka 5., 6. i 9. Zakona o alternativnim investicijskim fondovima (»Narodne novine«, broj 21/18 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 2.","U nastavku iznosimo komentar članica Udruženja investicijskih fondova HGK:\nVezano na novi stavak 5. udruženj smatra kako bi bilo dobro ostaviti dulji rok za dostavu izvještaja s obzirom na specifični proces vrednovanja imovine fonda te postoji mogućnost da, zbog izvanrednih okolnosti, podaci o vrijednosti fonda i valutnoj izloženosti budu dostupni tek kasnije tijekom dana. To je pogotovo izraženo ako se ustraje na elektroničkom potpisivanju izvještaja od strane Uprave. \nStoga se predlaže da rok za dostavu bude drugog radnog dana (t+2) do 10:00"]
[3,"HGK","Na temelju članka 170. stavka 3., članka 171. stavaka 5., 6. i 9. Zakona o alternativnim investicijskim fondovima (»Narodne novine«, broj 21/18 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 3.","U nastavku iznosimo komentar članica Udruženja investicijskih fondova HGK:\nS obzirom na predloženu dnevnu dinamiku izvještavanja i relativno kratak rok za dostavu, a pogotovo s obzirom da je riječ o operativnom izvješću, Udruženje je mišljenja da nema potrebe da se izvještaj potpisuje. \nPostojeća tehnička uputa zahtjeva potpis članova Uprave, što dodatno komplicira generiranje izvještaja i produžuje rok u kojem se izvještaj može dostaviti. Potpisivanje izvještaja od strane Uprave predstavlja dodatni administrativni i operativni teret za društva. \nS obzirom na učestalost dostave izvještaja, predlaže se da se izvještaj dostavlja bez naprednog elektroničkog potpisa (na isti način dostavlja se i IFON izvještaj) i u postojećem predefiniranom xls obliku. \nPredlaže se da izvještaj dostavlja osoba zadužena za isti, a da Društva mogu prijaviti koja/koje su to osobe te se njima na certifikatu dodijeli izvještaj.\nU slučaju potrebe za xml većini društava će trebati određeni rok za prilagodbu informacijskih sustava, pa bi bilo dobro da se kod roka iz članka 9. stavka 2. ovo uzme u obzir."]
[4,"HGK","Na temelju članka 170. stavka 3., članka 171. stavaka 5., 6. i 9. Zakona o alternativnim investicijskim fondovima (»Narodne novine«, broj 21/18 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 4.","U nastavku iznosimo komentar članica Udruženja investicijskih fondova HGK:\nČlanak 4. novi stavak (2)\nS obzirom da društva već redovno dostavljaju izvještaj u predefiniranom xls formatu, predlaže se zadržavanje postojećeg xls fomata izvještavanja. Dostava izvještaja u drukčijem formatu (npr .xml) zahtijevala bi dorade u IT sustavima koje za neka društva predstavljaju značajne financijske troškove. \nU slučaju izmjene formata izvještavanja, a s obzirom na trenutnu situaciju te značajan angažman društava oko stres testova likvidnosti, predlaže se stupanje na snagu krajem godine, uz određeni prijelazni period za prilagodbu. \nTakođer, ističe se da u tom slučaju bez detaljnih tehničkih uputa i specifikacija, društva ne mogu započeti s doradama IT sustava."]